**предлог**

На основу члана 86. став 4. Закона о локалној самоуправи („Службени гласник РС“, број 129/2007, 83/2014-др. Закон, 101/2016-др закон, 47/2018 и 111/2021- др.закон) у вез члана 115. Статута Општине Владичин Хан („Службени гласник Града Врања“ број 4/19 и 28/22), члана 25., 26. и 27. Одлуке о јавној расправи („Службени гласник Града Врања“ број 9/19), привремени орган општине Владичин Хан, на седници одржаној дана \_\_\_\_\_\_\_\_\_\_\_. године, одређује:

**ПРОГРАМ ЈАВНЕ РАСПРАВЕ О НАЦРТУ**

**ОДЛУКЕ О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

1. Одељење за финансије и привреду Општинске управе Општине Владичин Хан спроводи јавну расправу о нацрту Одлуке о изменама и допунама одлуке о локалним комуналним таксама.
2. Нацрт Одлуке о изменама и допунама одлуке о локалним комуналним таксама

сачинило је Одељење за финансије и привреду Општинске управе Општине Владичин Хан.

1. Јавна расправа о нацрту Одлуке о изменама и допунама одлуке о локалним комуналним таксама спроводи се у периоду од 04.12.2023. године до 19.12.2023. године.
2. Отворени састанак о предложеном нацрту Одлуке о о изменама и допунама одлуке о локалним комуналним таксама ће се одржати дана **19.12.2023. године (уторак) у 10,00 часова у Великој сали општине Владичин Хан**.
3. Примедбе, предлози и сугестије достављају се Одељењу за финасије и привреду Општинске управе Општине Владичин Хан путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 04.12.2023. године најкасније до 19.12.2023. године.
4. У поступку јавне расправе нацрт Одлуке о изменама и допунама одлуке о локалним комуналним таксама ће образлагати Томица Пешић, шеф локалне пореске администрације Одељења за финансије и привреду Општинске управе Општине Владичин Хан.
5. Нацрт Одлуке о о изменама и допунама одлуке о локалним комуналним таксама стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.
6. По окончању јавне расправе Локална пореска администрација Одељења за финансије и привреду општинске управе Владичин Хан објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број:**

Дана:

 **Председник Привременог органа,**

 **Горан Младеновић**